**Videotaqdimotga qo‘yiladigan talablar**

Bu turda o‘qituvchilar *shaxsiy ish tajribasi misolida* **“Men tavsiya etaman…”** nomli videotaqdimot yoki taqdimot (slayd)lari bilan ishtirok etadi. Videotaqdimotning davomiyligi 5-7 daqiqagacha bo‘lishi kerak. Ona tili va o‘zbek tili yo‘nalishlari bo‘yicha tayyorlangan videotaqdimot 50 ballik tizimda baholanadi. Taqdimotning birinchi kirish qismida qatnashchining quyidagi ma’lumotlari keltirilishi zarur:

|  |
| --- |
| **“Yilning eng yaxshi o‘zbek tili o‘qituvchisi” tanloviga** |
| **F.I.Sh.** |  |
| **Viloyat, tuman** |  |
| **Ish joyi va telegrami mavjud telefon raqami** |  |
| **Tanlov yo‘nalishi (ona tili yoki o‘zbek tilidan bittasini yozish kerak)** |  |

Texnik jihatdan:

**–** har qanday ixtiyoriy qurilmadan foydalangan holda tasvirga olinishi;

**–** davomiyligi 5-7 daqiqagacha;

**–** Microsoft Power Point dasturida;

**–** slaydlar soni 10 betda;

**–** matnlar Times New Roman, 24 shriftda;

**–** ranglardan, rasm va chizmalardan foydalanishda sifat va qulaylikka e’tibor berilishi kerak.

Mazmun jihatdan:

– tinglab tushunishga doir ko‘nikmalarni rivojlantiruvchi usullarning berilganligi;

– nutq so‘zlash, gapirishga doir ko‘nikmalarni rivojlantiruvchi usullarning berilganligi;

– o‘qish va yozish ko‘nikmalarini rivojlantiruvchi usullarning berilganligi;

– har bir metod, texnologiyaga izoh, sharh, tushuntirishlarning berilganligi;

**–** har bir metod, texnologiyani *darsning qaysi qismida* (uyga vazifa
so‘rash-berishda, yangi mavzu bayonida, mustahkamlash, takrorlash va boshq.) foydalanishga tavsiya berilganligi;

– har bir metod va texnologiyani *qaysi mavzularda va qaysi sinflarda* qo‘llashga tavsiyaning mavjudligi, ilmiy-metodik adabiyotlardan foydalanilganligi hamda ilmiy asoslangan ma’lumotlar bilan boyitilganligi;

– tavsiyalarning o‘ziga xosligi, samaradorligi, qo‘llashda qulayligi;

– grammatik, orfografik, uslubiy hamda tinish belgilari bilan bog‘liq xatoliklarning bo‘lmasligi;

– taqdimotda faqat matndan foydalanmasdan, mavzuni yoritishda zamonaviy shakl: animatsion, infografika va diagrammalardan foydalanilganligi;

– taqdimotga mazmun va shakl jihatdan kreativ yondashuvi.